Cifose

A cifose ou quifose (do grego κύφος, "convexo", e o sufixo -se, que indica "estado, proceso") é unha desviación da columna vertebral que provoca un avultamento á altura da parte posterior da rexión torácica 

O vulto producido nas costas coñécese vulgarmente coma corcova ou chepa. Tamén coma carrela, carrumba, gobelo, gobia, lomba, marrá ou xiba  

A columna presenta catro curvaturas fisiolóxicas (ou "normais"): dúas curvaturas  dirixidas cara a fóra do corpo denominadas cifoses que están presentes na columna dorsal e sacra, e dúas curvaturas chamadas lordoses dirixidas cara a dentro do corpo e situadas na rexión lumbar e cervical. A escoliose (curvaturas cara aos lados) sempre se considera patolóxica ("anormal"). Neste caso, a deformidade en flexión da columna vertebral provoca unha curvatura con prominencia dorsal, moitas veces acompañada de patoloxía cardiopulmonar como complicación da deformidade vertebralDefinición en Vocabulario de medicina, Santiago de Compostela, Universidade / Consellería de Sanidade, 2008; e Gran dicionario Xerais da lingua galega, Vigo, Xerais, 2009; Diccionario galego de termos médicos, Santiago de Compostela, Xunta de Galicia, 2002..

As alteracións da columna vertebral pódense dar en dous planos; o medial e o frontal. Dentro do plano frontal atopamos a escoliose. Mentres que a cifose e a lordose son vistas desde un plano medial (lateral). Cando a curva fisiolóxica tórnase patolóxica denomínase hipercifose.

 Patoxenia 
Unha hipercifose en sentido patolóxico refírese a unha enfermidade onde a columna vertebral curva en 45 graos ou máis e perde parte ou toda a súa capacidade para se mover cara a dentro. Isto causa unha inclinación nas costas, vista como unha má postura. Os síntomas da hipercifose, que poden presentarse ou non dependendo do tipo e extensión da deformidade, poden incluír dor de costas, aparencia dunhas costas curvadas e raramente restrición para a ventilación pulmonar. Se é necesario, esta deformidade é tratada cunha férula (ou un corpiño) e terapia física, ou con cirurxía correctiva. Casos severos poden causar moita incomodidade e incluso a morte. En pacientes con deformidade cifótica progresiva por un colapso vertebral, mediante unha intervención de cifoplastía pódese deter a deformidade e aliviar a dor.

 Clasificación 
Hai unha gran variedade de tipos de cifose (os códigos CIE-10 aparecen entre parénteses):
 (M40.0) a cifose de postura, que é a máis habitual, usualmente atribuída a unha má postura, representa unha notábel mais flexíbel curvatura da columna vertebral.Annals of Human Biology, Volume 1, Number 3 / July 1974. Usualmente comeza a se notar durante a mocidade e de cando en cando leva dor ou problemas a longo prazo na vida adulta.Osteopathy: A Complete Health Care System , by  Leon Chaitow N.D., D.O., M.R.O. 
 (M42.0) a cifose de Scheuermann, que é significativamente peor esteticamente e pode causar dor. É considerada unha forma de alteración xuvenil da columna vertebral. Comunmente é denominada a enfermidade de Scheuermann. Con frecuencia aparece en mozos cunha deformidade máis notoria ca a da cifose de postura. Un paciente a sufrir a cifose de Scheuermann non pode corrixir a súa postura de por si.Back.com and  Emedicine.com O ápice da curvatura, localizada na vértebra torácica, é un tanto duro. A persoa que padece esta doenza pode sentir dor neste ápice, dor que pode empeorar con actividade física e por se manter parado ou sentado moito tempo. Isto pode traer consecuencias negativas importantes para a súa vida así como o seu nivel de actividade decrecerá pola súa condición; pode sentirse illado ou ter problemas de adaptación cos seus compañeiros se son nenos -dependendo do grao de deformidade. Mentres que na cifose de postura os discos e a vértebra parecen normais, na de Scheuermann son irregulares, frecuentemente en forma de cuña polo menos en tres niveis adxacentes.
 (Q76.4) a cifose conxénita pode ocorrer en meniños nos que a columna vertebral non se desenvolveu correctamente na matriz. A vértebra puido ser malformada ou fundida xunta e pode causar cifose progresiva mentres o neno desenvólvese. Un tratamento de cirurxía pode ser necesario nun estado temperán e pode axudar a manter unha curvatura normal xunto coa observación dos cambios motores. Aínda así, a decisión de realizar esta operación pode ser moi difícil debido aos riscos potenciais para o cativo.

 Tratamentos 
O tratamento pode involucrar medicamentos antiinflamatorios así como exercicios para fortalecer os músculos abdominais e próximos á columna. Un tratamento mediante cirurxía pode usarse en casos severos; mais empréganse férulas se se considerar que a cirurxía é innecesaria, así como se o avance é serio e consiste na fusión da vértebra anormal. A cirurxía tamén ten un maior risco ca a férula, xa que pode causar unha infección que ten posibilidades de crear bacterias moi resistentes.

O tratamento específico da hipercifose será determinado polo médico que trata o paciente baseándose no seguinte:
 a idade, estado xeral de saúde e historia médica do suxeito.
 o avanzada que estea a doenza.
 tolerancia do suxeito a determinados menciñas, procedementos ou terapias.
 expectativas de evolución da enfermidade.
 opinión ou preferencia do suxeito.

 En pediatría 
O tratamento en pediatría depende do grao de curvatura:
 Menos de 40 graos flexíbel: só exercicios.
 Maior de 40 graos: corpiños ortopédicos.
 Maior de 60 graos: cirurxía.

 Órtese (reforzo) 
arriba|miniatura|400x400px|Soporte moderno tipo corpiño para o tratamento dunha hipercifose dorsal. Este tipo de soportes constrúense utilizando sistemas CAD/CAM. Actualmente este é o único soporte no seu tipo, e está deseñado para tratar unha cifose torácica. Chámase kyphologic™.Weiss HR, Turnbull D. 2010.
A órtese é un dispositivo externo aplicado ao corpo que permite modificar os aspectos funcionais ou estruturais do sistema musculoesquelético e do sistema nervioso Vocabulario de medicina Santiago de Compostela, Universidade / Consellería de Sanidade, 2008 e Diccionario galego de termos médicos. Santiago de Compostela, Xunta de Galicia, 2002

Estes corpiños amosaron beneficios nun ensaio controlado aleatorio.

O corpiño de Milwaukee é un dispositivo de corpiño particular que a miúdo se usa para tratar a hipercifose nos Estados Unidos.

arriba|miniatura|400x400px|Soporte moderno tipo corpiño para o tratamento dunha cifose lumbar ou toracolumbar. Actualmente este é o único soporte para tratar unha cifose lumbar e chámase physio-logic Brace™. O seu principal obxectivo é a restauración da lordose lumbar.

 Cirurxía 
O tratamento cirúrxico aplícase en casos graves. En pacientes con deformidade cifótica progresiva debido ao colapso vertebral, un procedemento chamado cifoplastia pode deter a deformidade e aliviar a dor. O procedemento é grave e componse da fusión das vértebras anormais.

Só se debe recorrer ocasionalmente á cirurxía cando a curva mida máis de 60 graos na placa de raios X, o aparello ortopédico non logre atrasar a progresión do encurvamento, e especialmente haxa síntomas de dor persistente de costas.

 Notas 

 Véxase tamén 
 Outros artigos 
 Escoliose

Categoría:Doenzas do aparello locomotor
Categoría:Termos médicos